**ABB Női mentorprogram műszaki felsőoktatási hallgatóknak**

**Pályázati felhívás**

Az ABB Kft. mint Kiíró, „ABB Női mentorprogram” (angolul „Sustainable Talent Program – for women in engineering”) elnevezéssel pályázatot hirdet a műszaki felsőoktatásban tanuló főiskolai / egyetemi női hallgatók számára.

Programunk célja, hogy erősítsük a nők részvételét és növeljük munkavállalási kedvüket a műszaki vonalon, illetve lehetőséget biztosítsunk arra, hogy a női hallgatók már tanulmányaik során megismerkedhessenek egy nemzetközi cég termékeivel, szolgáltatásaival, működésével.

A program során maximum 6 fő női hallgató kerül kiválasztásra. A programban résztvevő hallgató a Kiíró cég vezetői és szakemberei közül saját dedikált mentort kap, akikkel a félév során 5 alkalommal (személyes és/vagy online) konzultáción vehet részt. A nyertesek továbbá betekintést nyerhetnek egy multinacionális cég mindennapjaiba, gyárlátogatáson vehetnek részt, megismerkedhetnek az ABB női vezetőivel, HR szakemberektől személyes és/vagy online konzultáció keretében tanácsot kaphatnak a későbbi elhelyezkedéshez, vagy akár gyakornokként aktívan részt vehetnek a munkában. Emellett megismerhetik, hogy milyen különböző életpálya modellek léteznek a műszaki területen.

**Pályázati és részvételi feltételek**

**A pályázati dokumentáció**

* Maximum 2 oldalas önéletrajz (magyar és angol nyelven)
* Maximum 1 oldalas motivációs levél – mely tartalmazza, hogy a pályázó miért tartja érdekesnek a programot, milyen előnyöket lát, milyen hosszú távú tervei vannak a műszaki pályán (magyar és angol nyelven)

**Részvételi feltételek**

Az alábbi feltételeknek megfelelő pályázókat várjuk:

* 2. és 3. éves BSc, 4., vagy 5. éves MSc női hallgató
* Aktív középfokú angol nyelvtudás
* Magyarországi aktív hallgatói jogviszony (nappali, esti, levelező, aktív féléves) az alábbi intézmények egyikén:

**Budapest Műszaki és Gazdaságtudományi Egyetem**

* + - Gépészmérnöki kar
    - Villamosmérnöki és Informatikai kar

**Debreceni Egyetem**

* + - Műszaki Kar

**Kecskeméti Főiskola**

* + - Gépipari és Automatizálási Műszaki Főiskolai kar

**Miskolci Egyetem**

* + - Gépészmérnöki és Informatikai Kar
    - Műszaki Anyagtudományi Kar

**Óbudai Egyetem**

* + - Bánki Donát Gépész- és Biztonságtechnikai Mérnöki Kar
    - Kandó Kálmán Villamosmérnöki Kar
    - Alba Regia Műszaki Kara

**Pannon Egyetem**

* + - Mérnöki Kar
    - Műszaki Informatikai Kar

**Pécsi Tudományegyetem**

* + - Műszaki és Informatikai Kar

**Széchenyi István Egyetem**

* + - Gépészmérnöki, Informatikai és Villamosmérnöki Kar

**Szegedi Tudományegyetem**

* + - Mérnöki Kar

**Kizáró ok:**

A Kiíró a pályázatra azon hallgatók jelentkezését fogadja el, akik a pályázati, és/vagy a nyertes időszakban az ABB versenytársánál szakmai gyakorlatot nem folytatnak és/vagy nem dolgoznak.

**Határidő**

* A pályázás időtartama: 2021. szeptember 24. és 2021. október 31. között.
* A pályázat beadási határideje: 2021. október 31.
* A pályázatokat a következő linken keresztül történő jelentkezés formájában várjuk: <https://careers.abb/global/en/job/79902505/ABB-N%C5%91i-mentorprogram>
* A pályázati kiírással kapcsolatos kérdéseket írásban a [kornelia.rada@hu.abb.com](mailto:kornelia.rada@hu.abb.com) címen lehet feltenni 2021. október 31ig.  Az email tárgymezőben kérjük feltüntetni: „ABB Női mentorprogram”

**A pályázaton nyertes**

* A kiválasztott női hallgató, 5 hónapon keresztül – 2022 január 1. és 2022 június 30. között – 5 alkalommal részt vehet a pályázati felhívásban részletezett programban, amelynek költségeit (étkezés, gyárlátogatás) Kiíró a nyertes pályázóval aláírásra kerülő szerződésben rögzítettek szerint viseli.
* Vállalja, hogy a saját költségén a havonta megrendezésre kerülő konzultációkon részt vesz.
* A pályázaton nyertest terhelő kötelezettség(ek) nem teljesítése a mentorprogramból történő kizárást vonhatja maga után.

**A pályázatok értékelése**

**A pályázat érvényességének vizsgálata**

Valamennyi beérkező pályázat értékelésre kerül.

**A pályázat érvénytelen a következő esetekben:**

•   A pályázat nem érkezik be a kiírt határidőre.

•   A Pályázó nem felel meg a kiírásban szereplő valamennyi feltételnek.

**A pályázat értékelési szempontrendszere:**

A beadott pályázatok értékelését az ABB szakemberei végzik a következő szempontok figyelembevételével:

* Motiváltság
* Szakmai rátermettség
* Minimum középfokú aktív angol nyelvtudás megléte (szóban és írásban egyaránt)
* Benyújtott pályázat formai áttekinthetősége: szerkezet, design, stílus, nyelvhelyesség
* A pályázat elbírálásánál előnyt jelent korábbi tanulmányi versenyeken elért eredmény, felsőoktatási szakmai tevékenységben való aktív részvétel

A beérkezett pályázatok alapján kiválasztott jelentkezők személyes és/vagy online meghallgatására kerül sor, amely meghallgatáson való részvétel költsége Pályázót terheli.

**A kiértékelés határideje és formája**

A pályázatokat a fenti szempontok alapján a Kiíró értékeli, és a nyertes pályázó nevét 2021. november 19-ig közzéteszi a www.abb.hu weboldalon, e-mailen is kiértesítve a nyerteseket

A Pályázó a közzétételhez / nyilvánosságra hozatalhoz a pályázata benyújtásával visszavonhatatlanul hozzájárul.

Pályázó a pályázat beadásával hozzájárul ahhoz, hogy a pályázattal (vagy annak egy részével) kapcsolatban korlátozásmentes, térítésmentes felhasználási jogot engedjen a Kiírónak, amelynek eredményeképp megilleti a Kiírót a mű kizárólagos, az Szjt. 17.§-ában meghatározott valamennyi módon történő felhasználás iránti joga bel- és külföldön, magyar és bármely idegen nyelven.

A Kiírót megillető kizárólagos felhasználási jog magában foglalja az Szjt.-ben írt valamennyi felhasználási módot, beleértve ebbe az átdolgozás iránti jogot is és a digitális műfelhasználást is, mely jelenti a művek digitális formában történő tárolását elektronikus eszközön, valamint a számítógépes hálózaton átvitt művek anyagi formában való előállítását is, mint pl. a számítógép merevlemezére történő letöltése, a számítógépi programok futtatása, művek közönséghez közvetítése számítógépes hálózaton keresztül. A Kiíró a pályázati hozzájárulással megszerzett felhasználási jogot minden korlátozástól mentesen (korlátlan alkalom és példányszám vonatkozásában) gyakorolhatja.

Pályázó a pályázat benyújtásával elfogadja, és egyben hozzájárul ahhoz, hogy a pályázaton történő eredményes részvétele esetén a neve, valamint azon oktatási intézmény neve, ahol tanul, a Kiíró honlapján közzétételre kerüljön.

Kiíró fenntartja a jogát annak, hogy a pályázatot bármikor, indokolás nélkül visszavonja, vagy az elbírálási határidőt meghosszabbítsa. A mentorprogram odaítélésnek a joga a Kiíró kizárólagos döntési jogkörébe tartozik, így a Kiíró döntése a Pályázó által nem vitatható, és a kiírói döntés felülvizsgálata semmilyen formában sem kérhető.

Pályázó a pályázat benyújtásával a pályázati feltételeket maradéktalanul tudomásul veszi és egyben elfogadja.

**Hozzájárulás**

Pályázó a pályázat beadásával hozzájárul ahhoz, hogy a pályázattal (vagy annak egy részével) kapcsolatban korlátozásmentes, térítésmentes felhasználási jogot engedjen a Kiírónak, amelynek eredményeképp megilleti a Kiírót a mű kizárólagos, az Szjt. 17.§-ában meghatározott valamennyi módon történő felhasználás iránti joga bel- és külföldön, magyar és bármely idegen nyelven.

A Kiírót megillető kizárólagos felhasználási jog magában foglalja az Szjt.-ben írt valamennyi felhasználási módot, beleértve ebbe az átdolgozás iránti jogot is és a digitális műfelhasználást is, mely jelenti a művek digitális formában történő tárolását elektronikus eszközön, valamint a számítógépes hálózaton átvitt művek anyagi formában való előállítását is, mint pl. a számítógép merevlemezére történő letöltése, a számítógépi programok futtatása, művek közönséghez közvetítése számítógépes hálózaton keresztül. A Kiíró a pályázati hozzájárulással megszerzett felhasználási jogot minden korlátozástól mentesen (korlátlan alkalom és példányszám vonatkozásában) gyakorolhatja.

Pályázó a pályázat benyújtásával elfogadja, és egyben hozzájárul ahhoz, hogy a pályázaton történő eredményes részvétele esetén a neve, valamint azon oktatási intézmény neve, ahol tanul, a Kiíró honlapján közzétételre kerüljön.

Kiíró fenntartja a jogát annak, hogy a pályázatot bármikor, indokolás nélkül visszavonja, vagy az elbírálási határidőt meghosszabbítsa. A mentorprogram odaítélésnek a joga a Kiíró kizárólagos döntési jogkörébe tartozik, így a Kiíró döntése a Pályázó által nem vitatható, és a kiírói döntés felülvizsgálata semmilyen formában sem kérhető.

Pályázó a pályázat benyújtásával a pályázati feltételeket maradéktalanul tudomásul veszi és egyben elfogadja.